./data/phi0474/phi005/phi0474.phi005.perseus-lat2.xml
iste ad arbitrium eius cui condonabat hereditatem ereptam a liberis quam aequum edictum conscripserit, quaeso, cognoscite  CVM INTELLEGAM LEGEM VOCONIAM—  quis umquam crederet mulierum adversarium Verrem futurum? an ideo aliquid contra mulieres fecit ne totum edictum ad Chelidonis arbitrium scriptum videretur? cupiditati hominum ait se obviam ire  quis potius non modo his temporibus, sed etiam apud maiores nostros? quis tam remotus fuit a cupiditate? dic, quaeso, cetera; delectat enim me hominis gravitas, scientia iuris praetorii auctoritas  recita  QVI AB A  POSTVMIO Q  Fulvio CENSORIBVS POSTVE EA — — FECIT FECERIT